OpenLLM-France/wikimedia huggingface dataset:
# Loudetia

Loudetia és un gènere de plantes de la família de les poàcies. És originari d'Àfrica (24 espècies), Madagascar (1 espècie) i Sud-amèrica (1 espècie). Fou descrita pel botànic alemany Christian Ferdinand Friedrich Hochstetter.
Nombre de la base del cromosoma, x = 6 i 12. 2n = 20, 24, 40 i 60.

## Taxonomia

| Loudetia | Loudetia angolensis Loudetia annua Loudetia arundinacea Loudetia cerata Loudetia coarctata Loudetia cuanzensis Loudetia demeusei Loudetia densispica Loudetia echinulata Loudetia esculenta Loudetia filifolia Loudetia flammida Loudetia flavida Loudetia furtiva Loudetia hordeiformis Loudetia jaegeriana Loudetia kagerensis Loudetia lanata Loudetia migiurtina Loudetia phragmitoides Loudetia pratii Loudetia simplex Loudetia tisserantii Loudetia togoensis Loudetia vanderystii |

## Referències

* ↑ Watson L, Dallwitz MJ. «The grass genera of the world: descriptions, illustrations, identification, and information retrieval; including synonyms, morphology, anatomy, physiology, phytochemistry, cytology, classification, pathogens, world and local distribution, and references». The Grass Genera of the World, 2008. Arxivat de l'original el 2007-11-15. [Consulta: 9 març 2010].
* ↑ GrassBase - The Online World Grass Flora

## Enllaços externs

* Clayton, W.D., Harman, K.T. and Williamson, H. (2006 d'ara endavant). Loudetia. A: GrassBase - The Online World Grass Flora.
# Ernst Jean-Joseph

Ernst Jean-Joseph (Cap-Haïtien, 11 de juny de 1948 - 14 d'agost de 2020) fou un futbolista haitià de la dècada de 1970.
Fou 14 cops internacional amb la selecció d'Haití amb la qual participà en la Copa del Món de futbol de 1974.
Pel que fa a clubs, destacà a Violette A.C. i Chicago Sting.

## Referències

* ↑ «L'ancienne star du football haïtien Ernst Jean Joseph est mort à 72 ans», 14-08-2020. Arxivat de l'original el 13 de setembre 2020. [Consulta: 15 agost 2020].
* ↑ «FIFA profile». Arxivat de l'original el 2015-04-03. [Consulta: 2 juny 2019].
* ↑ «1974 FIFA World Cup Germany». Arxivat de l'original el 2011-07-23. [Consulta: 2 juny 2019].
* ↑ Ernst Jean-Joseph a National-Football-Teams.com (anglès)
* ↑ NASL career stats
# Maya Georgieva

Maya Vladimirova Georgieva (búlgar: Мая Владимирова Георгиева) (7 de maig de 1955, Sofia) fou una jugadora de voleibol de Bulgària. El seu cognom de casada era Stoeva (Стоева). Va ser internacional amb la Selecció femenina de voleibol de Bulgària. Va competir en els Jocs Olímpics d'Estiu de 1980 a Moscou en els quals va guanyar la medalla de bronze. Va jugar els cinc partits del campionat.

## Referències

* ↑ «Maya Georgieva Bio, Stats, and Results» (en anglès). Arxivat de l'original el 2012-10-18. [Consulta: 27 novembre 2017].
# Yússuf ibn Muhàmmad ibn Yússuf al-Marwazí

Yússuf ibn Muhàmmad ibn Yússuf al-Marwazí (àrab: يوسف بن محمد بن يوسف المروزي, Yūsuf ibn Muḥammad ibn Yūsuf al-Marwazī) fou ostikan (governador) d'Armènia del 851 al 852.
El 851 va morir l'ostikan Abu-Saïd Muhàmmad ibn Marwazi i el califa va nomenar el seu fill Yússuf ibn Abi-Saïd ibn Marwazi. Yússuf va entrar a Vaspurakan pel districte d'Albag, va acampar a Adamakert i va saquejar la regió, però la princesa consort Rhipsime Bagratuní li va oferir regals i li va assegurar la lleialtat dels Artsruní (que al·legaven que només es queixaven dels alts impostos) i Yússuf va evacuar el país.
Llavors es va instal·lar a Khelat on va fer cridar a Bagrat I Bagratuní de Taron, al qual va indicar que el califa volia donar el govern d'Armènia. Bagrat hi va anar i quan n'arribà a Khelat fou carregat de cadenes i enviat al Califa a Samarra. Llavors va sotmetre als habitants de Taron a tota classe de servituds fins al punt que molts van emigrar. A l'hivern, ja el 852, el poble es va rebel·lar i va matar a la guarnició àrab de Taron. Yússuf, que era a Muix es va amagar a una església però fou descobert i mort pels rebels (març del 852).
El nou governador fou el general Bogha al-Khabir (Bogha el Vell).

## Referències

* Al-Baladhuri, Ahmad ibn Jabir. The Origins of the Islamic State, Part I. Nova York: Universitat de Colúmbia, 1916.
* Al-Tabari, Abu Ja'far Muhammad ibn Jarir. The History of al-Ṭabarī, Volume XXXIV: Incipient Decline.. Albany, NY: State University of New York Press, 1989. ISBN 0-88706-874-X.
* Ter-Ghevondyan, Aram. The Arab emirates in Bagratid Armenia. Lisboa: Fundació Calouste Gulbenkian, 1976.
* Al-Ya'qubi, Ahmad ibn Abu Ya'qub. Historiae, Vol. 2. Leiden: E. J. Brill, 1883.
# Parklife

Parklife és un disc de Britpop de la banda Blur, publicat el 25 d'abril de 1994.
Les imatges de Blur sobre la vida britànica entre els homes i dones normals va ser entès per molts crítics per a comparar-los amb The Kinks. Les cançons per si mateixes entren en molts gèneres, tals com la cançó estil Pet Shop Boys "Girls And Boys", l'interludi jazz de "The Debt Collector", la cançó punk Oi! "Bank Holiday" i la cançó estil Hard Rock "Trouble In The Message Centre". En el moment de la seva publicació va ser presa com un fenomen cultural complet al Regne Unit, particularment en el context dels joves de classe mitjana adoptant el Estuary English (un tipus d'Anglès parlat en la part sud-est d'Anglaterra barreja entre l'estàndard i l'anglès londinenc).
Encara que l'àlbum va fallar en les llistes americanes, "Girls And Boys" va esdevenir un hit allà, mentre que Parklife va esdevenir primer número 1 de Blur, entrant en la primera posició des de la seva sortida al mercat. El 1998 els lectors de la revista Q van votar a Parklife com el vigèsim millor àlbum de tots els temps.

## Llista de cançons

Totes les cançons escrites per Damon Albarn, Graham Coxon, Alex James i Dave Rowntree.
* Girls And Boys – 4:51
* Tracy Jacks – 4:20
* End of a Century – 2:45
* Parklife– 3:05
* Bank Holiday – 1:42
* Badhead – 3:25
* The Debt Collector – 2:10
* Far Out – 1:41
* To the End – 4:05
* London Loves – 4:15
* Trouble in the Message Centre – 4:09
* Clover over Dover – 3:22
* Magic America – 3:38
* Jubilee – 2:47
* This Is a Low – 5:07
* Lot 105 – 1:17

## Referències

* ↑ Dee, Johnny. "Blur - Parklife". NME. April 1994
# Nostra Senyora de Gràcia de Puigcerdà

Nostra Senyora de Gràcia de Puigcerdà és una església gòtica de Puigcerdà (Baixa Cerdanya) inclosa a l'Inventari del Patrimoni Arquitectònic de Catalunya.

## Descripció

Construcció d'una sola nau, arcs de pedra apuntats i volta d'aresta. L'absis és semicircular, amb volta d'aresta gòtica i clau.
Al costat de ponent s'obren tres finestrals geminats amb vitralls. Contraforts exteriors i sòcol important.
Cor de fusta als peus. Portada amb dovelles de pedra, òcul i fornícula damunt el portal. Petit campanar coronant la façana.

## Història

La capella de la Mare de Déu de Gràcia és originària del segle xv i es construí gràcies a les donacions de Jaume Mercader, Veguer de la Cerdanya i Batlle de Puigcerdà.
La seva consagració va tenir lloc el 2 de juliol de 1482.
Els francesos la van malmetre l'any 1793 i fou restaurada el 1795.

## Referències

* 1 2 3 4 5 6 «Nostra Senyora de Gràcia de Puigcerdà». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 12 febrer 2019].
# Robert Manzon

Robert Manzon va ser un pilot de curses automobilístiques francès que va arribar a disputar curses de Fórmula 1. Va néixer el 12 d'abril del 1917 a Marsella, França.

## A la F1

Va debutar a la segona cursa de la història de la Fórmula 1 disputada el 21 de maig del 1950, el GP de Mònaco, que formava part del campionat del món de la temporada 1950 de F1, de la que va disputar només dues curses.
Robert Manzon va participar en un total de vint-i-nou curses (amb 2 podis) puntuables pel campionat de la F1, repartides al llarg de set temporades a la F1, les que corresponen als anys entre 1950 i 1956.

## Resultats a la F1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | Posició | Punts |
| 1950 | Equipe Simca Gordini | Simca Gordini | Gordini | GBR | MON Ret | 500 | SUI | FRA 4 | BEL | ITA Ret | | | 14è | 3 |
| 1951 | Equipe Simca Gordini | Simca Gordini | Gordini | SUI | 500 | BEL | FRA Ret | GBR | ALE 7 | ITA Ret | ESP 9 | | - | 0 |
| 1952 | Equipe Gordini | Gordini | Gordini | SUI Ret | 500 | BEL 3 | FRA 4 | GBR Ret | ALE Ret | HOL 5 | ITA 14 | | 6è | 9 |
| 1953 | Equipe Gordini | Gordini | Gordini | ARG Ret | 500 | HOL | BEL | FRA | GBR | ALE | SUI | ITA | - | 0 |
| 1954 | Equipe Rosier | Ferrari | Ferrari | ARG | 500 | BEL | FRA 3 | GBR Ret | ALE 9 | | ITA Ret | ESP Ret | 15è | 4 |
| 1954 | Scuderia Ferrari | Ferrari | Ferrari | | | | | | | SUI NVS | | | 15è | 4 |
| 1955 | Equipe Gordini | Gordini | Gordini | ARG | MON Ret | 500 | GBR Ret | BEL | HOL Ret | ITA | | | - | 0 |
| 1956 | Equipe Gordini | Gordini | Gordini | ARG | MON Ret | 500 | BEL | | | | | | - | 0 |
| 1956 | Equipe Gordini | Gordini | Gordini | | | | | FRA 9 | GBR 9 | ALE Ret | ITA Ret | | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 29 | 0 | 2 | 0 | 0 | 16 |
# Trenta-sis Estratagemes

    Llevat que s'especifique el contrari, els textos xinesos en aquest article estan escrits en format "xinès tradicional／xinès simplificat, pinyin". En els casos on caràcters tradicionals i simplificats xinesos són idèntics, el terme xinès s'escriu una vegada.
Els Trenta-sis Estratagemes va ser un assaig xinès utilitzat per a il·lustrar una sèrie d'estratagemes utilitzats en la política, la guerra, així com en la interacció civil.
Els estratagemes són sovint mal anomenats estratègies, però, un estratagema (sinònim d'engany) no és el mateix que una estratègia (per ser un pla o esquema a llarg termini).

## Origen

El nom de la col·lecció prové del Llibre de Qi, en el seu setè volum biogràfic, Biografia de Wáng Jìngzé (王敬則傳／王敬则传).

### Capítol 2: Estratagemes de Tracte amb l'Enemic

* (敵戰計)

#### Tanca la porta per atrapar el lladre

* (關門捉賊／关门捉贼, Guān mén zhuō zéi)
* Per a capturar al seu enemic, o més en general en les guerres, per a donar el colp final al teu enemic, vostè ha de planificar amb prudència si vol tindre l'èxit. No s'afanye en l'acció. Abans de "moure a matar", primer talle les rutes d'escapament del seu enemic, i talle les rutes a través de les quals l'ajuda exterior puga arribar a ell.

## Referències

* ↑ «Original Text of the Biography of Wáng Jìngzé, Llibre de Qi (xinès tradicional)». Arxivat de l'original el 2009-02-03. [Consulta: 27 novembre 2006].

## Bibliografia

* The Thirty-six Strategies Of Ancient China de Stefan H. Verstappen
* The 36 Secret Strategies of the Martial Arts: The Classic Chinese Guide for Success in War, Business and Life de Hiroshi Moriya, William Scott Wilson
* The Book of Stratagems de Harro von Senger. ISBN 0140169547
* The 36 Stratagems for Business: Achieve Your Objectives Through Hidden and Unconventional Strategies and Tactics de Harro von Senger. ISBN 9781904879466

## Enllaços externs

* Text original dels Trenta-sis Estratagemes (xinès simplificat) Arxivat 2012-10-16 a Wayback Machine. Amb comentaris i explicacions en el prefaci, sis capítols i epíleg.
# Malaltia neuromuscular

Una malaltia neuromuscular és un terme ampli que engloba moltes malalties que dificulten el funcionament dels músculs, ja sigui directament, sent patologies del múscul (miopaties) voluntari, o indirectament, sent patologies de nervis o unions neuromusculars.
Les malalties neuromusculars són les que afecten la musculatura i el seu control directe del sistema nerviós; els problemes amb el control del sistema nerviós central poden causar espasticitat o algun grau de paràlisi (tant per trastorns de la motoneurones inferiors com de les superiors), segons la ubicació i la naturalesa del problema. Alguns exemples de trastorns centrals són l'accident cerebrovascular, la malaltia de Parkinson, l'esclerosi múltiple, la malaltia de Huntington i la malaltia de Creutzfeldt-Jakob. Les atròfies musculars vertebrals són trastorns de la motoneurona inferior mentre que l'esclerosi lateral amiotròfica és una trastorn mixt de motoneurones superiors i inferiors.

## Símptomes i signes

Poden incloure els següents:
* Parestèsia
* Debilitat muscular i atròfia muscular
* Miàlgia (dolor muscular)
* Fasciculacions (molèsties musculars)

## Referències

* 1 2 «Neuromuscular Disorders: MedlinePlus». [Consulta: 24 abril 2016].
* ↑ Hill, M «The Neuromuscular Junction Disorders». Journal of Neurology, Neurosurgery & Psychiatry, 74, 90002, 2003, pàg. ii32–ii37. DOI: 10.1136/jnnp.74.suppl_2.ii32. PMC: 1765619. PMID: 12754327.
* ↑ «Myopathy Information Page: National Institute of Neurological Disorders and Stroke (NINDS)». Arxivat de l'original el 2016-04-27. [Consulta: 24 abril 2016].
# Essilor

Essilor (Euronext EL) és una empresa francesa especialitzada en el disseny, fabricació i comercialització de lents correctives i equips òptics oftalmològics. Va néixer de la fusió de les empreses franceses Essel i Silor el 1972. Es troba sobretot a l'origen de Varilux.
El 2019, l'empresa comptava amb 74.000 empleats. El seu president i conseller delegat és Paul du Saillant. La seva seu central es troba a Charenton-le-Pont.
Es va fusionar amb el grup italià Luxottica l'1 d'octubre de 2018.

## Referències

* ↑ (francès)Optique : l’UE autorise le projet de fusion entre Essilor et Luxottica

## Enllaços externs

* essilor.com
# Zhao Kezhi

Zhao Kezhi (xinès: 赵克志, pinyin: Zhào Kèzhì) (1953) polític xinès, des del 19è Congrès Nacional del Partit Comunista de la Xina es membre del Comitè Central del Politburó i reelegit Ministre de Seguretat Pública, càrrec que ja havia ocupat durant el període 2017-2018. També és un dels cinc Secretaris d'Estat del govern del primer ministre Li Kequiang.

## Biografia

Zhao Kezhi va néixer a Laixi (província de Shandong) el desembre de 1953.
El 1973 va començar a treballar com a professor en una escola de primària, i el 1975 va ingressar al Partit Comunista Xinès.
Va iniciar la carrera política a la seva ciutat natal Laixi, on va desenvolupar diferents càrrecs fins a ser-ne l'alcalde (1980-1987) posteriorment, sempre a la província de Shandong, va ser l'alcalde de Jimo i de Dezhou (1997-2001). A Shandong va arribar a ser vicegovernador (2001-2006). Posteriorment va ser destinat a diferents províncies, com Jiangsu també com vicegovernador (2006 a 2010), a Hebei com a secretari del Partit (2015-2016) i especialment a Guizhou, inicialment com a secretari General del Partit, fins a substituir a Li Zhanshu com a governador de la província i President del Congrés Provincial del Poble. Durant el període 2012-2018 va ser Membre del Comitè Central del 18è Congrés Nacional del Partit Comunista de la Xina.
El 2017 va ser nomenat Ministre de Seguretat Pública, càrrec que va tornar a ocupar el 2018 al entrar a formar part del nou govern xinès, sota el primer ministre Li Keqiang, format per quatre vice-primersministres, cinc secretaris d'estat i 22 ministres. Durant el 2018 va tenir un cert protagonisme amb la relació amb el govern de l'Índia en temes de seguretat, i també i especialment en el cas ULFA (United Liberation Front of Assam- Front Unit d'Alliberament d'Assam) i el seu líder Paresh Baruah.
Durant l'any 2019 va dedicar especial atenció a implementar mesures ant-terroristes i de lluita contra la droga i a enfortir la relació en temes de seguretat amb els membres de l'Organització de Cooperació de Shanghai -SCO- formada per la República Popular de la Xina, Rússia, el Kazakhstan, Kirguizstan i Tadjikistan.
Se'l considera com un polític proper al secretari general del Partit, Xi Jinping.

## Referències

* 1 2 3 4 «Zhao Kezhi» (en anglès), 22-03-2018. [Consulta: novembre 2019].
* 1 2 «China's new cabinet members endorsed» (en anglès), 19-03-2018. [Consulta: novembre 2019].
* ↑ «Zhao Kezhi elected Party chief of Guizhou Province» (en anglès), 18-07-2012. Arxivat de l'original el 2021-03-31. [Consulta: novembre 2019].
* ↑ «Zhao Kezhi» (en anglès). Arxivat de l'original el 2021-07-17. [Consulta: novembre 2019].
* ↑ «Zhao Kezhi elected Party chief of Guizhou Province» (en anglès), 18-07-2012. Arxivat de l'original el 2021-03-31. [Consulta: novembre 2019].
* ↑ «India ask China to act against ULFA leader» (en anglès), 26-10-2018. [Consulta: novembre 2019].
* ↑ «Zhao Kezhi - State Councilor» (en anglès). [Consulta: novembre 2019].
* ↑ Vincent, Elise; Thibault, Harold; Piel, Simon «Enquête ouverte sur la disparition du patron chinois d'Interpol». Le Monde, 05-10-2018.
# Partido Roldosista Ecuatoriano

El Partido Roldosista Ecuatoriano (PRE) és un partit polític de l'Equador de tendència conservadora i marcat caràcter populista, actualment liderat des de Panamà per Abdalá Bucaram. El partit va ser fundat en 1982 a la ciutat de Guayaquil, volent omplir el buit polític causat per les morts d'Asaad Bucaram, oncle d'Abdalá Bucaram, i del president Jaime Roldós, cunyat d'Abdalá Bucaram. Bucaram creà el partit en substitució de l'agrupació liderada pel seu oncle, la Concentración de Fuerzas Populares (CFP). Bucaram, seguint l'exemple del diverses vegades president de la República José María Velasco Ibarra, va crear el «roldosisme» adoptant el partit (i nom) del seu cunyat.
Durant la seva presidència, Abdalá Bucaram i diversos càrrecs del seu partit van estar implicats en actes corrupció, especialment visible dins del sistema duaner. La presidència va acabar abruptament després d'una crisi política. Després de diversos actes vergonyosos, i una considerable pèrdua de suport popular, el Congrés Nacional va destituir Bucaram del seu càrrec al·legant incapacitat mental. En ser destituït, Bucaram va sortir del país i va obtenir asil a Panamà. Des d'aquell moment el partit ha estat controlat per Bucaram des de Panamà, ja que excepte per un petit episodi de caos al final de la presidència de Lucio Gutiérrez, Bucaram no ha pogut tornar al país. A l'Equador encara es troben pendents diversos judicis contra Bucaram.

## Vegeu també

* Nicolás Issa Obando
# Richmond West

Richmond West és una concentració de població designada pel cens dels Estats Units a l'estat de Florida. Segons el cens del 2000 tenia 28.082 habitants.

## Demografia

Segons el cens del 2000, Richmond West tenia 28.082 habitants, 7.833 habitatges, i 7.175 famílies. La densitat de població era de 2.593,9 habitants/km².
Dels 7.833 habitatges en un 59% hi vivien nens de menys de 18 anys, en un 75,7% hi vivien parelles casades, en un 11,2% dones solteres, i en un 8,4% no eren unitats familiars. En el 4,9% dels habitatges hi vivien persones soles el 0,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,59 i el nombre mitjà de persones que vivien en cada família era de 3,69.
Per edats la població es repartia de la següent manera: un 32,9% tenia menys de 18 anys, un 7,4% entre 18 i 24, un 38,5% entre 25 i 44, un 16% de 45 a 60 i un 5,2% 65 anys o més.
L'edat mediana era de 31 anys. Per cada 100 dones de 18 o més anys hi havia 91,2 homes.
La renda mediana per habitatge era de 59.608 $ i la renda mediana per família de 59.551 $. Els homes tenien una renda mediana de 36.589 $ mentre que les dones 26.896 $. La renda per capita de la població era de 18.544 $. Entorn del 3,9% de les famílies i el 5,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Richmond West». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Richmond West». American Fact Finder. Oficina del Cens dels Estats Units, 12-01-2010.
# Madridejos

Madridejos és un municipi de la província de Toledo, a la comunitat autònoma de Castella la Manxa. Limita al nord amb Turleque iy Tembleque; a l'est amb Villafranca de los Caballeros i Camuñas; al sud, amb Villarrubia de los Ojos i Puerto Lápice; i a l'oest, amb Consuegra.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 10.533 | 10.461 | 10.475 | 10.500 | 10.544 | 10.629 | 10.754 | 10.860 | 10.987 | 11.030 |

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Samuel Santa-Olalla Moreno-Cid | Independent | 19/04/1979 |
| 1983 - 1987 | Eugenio Rodríguez Romero | AP/PDP/UL | 28/05/1983 |
| 1987 - 1991 | Mariano Privado Gutiérrez | PSOE | 30/06/1987 |
| 1991 - 1995 | Mariano Privado Gutiérrez | PSOE | 15/06/1991 |
| 1995 - 1999 | Miguel Organero Serrano | PP | 17/06/1995 |
| 1999 - 2003 | Miguel Organero Serrano | PP | 03/07/1999 |
| 2003 - 2007 | Emiliano Sánchez Galán | PSOE | 14/06/2003 |
| 2007 - 2011 | Angel Tendero Diaz | PP | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Referències

* ↑ «Provincia de Toledo (España): Municipios & Localidades» (en castellà), 22-01-2021. [Consulta: 5 març 2021].

## Enllaços externs

* www.madridejos.net Arxivat 2022-03-08 a Wayback Machine.
* www.madridejos.com
* www.madridejos.es
# Laura Campos Prieto

Laura Campos Prieto (Mèrida, 13 de setembre de 1988) és una exgimnasta espanyola, especialitzada en la disciplina de gimnàstica artística.
Va començar la seva carrera com a gimnasta als 7 anys al Club EDM Mèrida. Posteriorment va passar a formar part del Club Extremadura. Amb la selecció espanyola de gimnàsia artística va participar en diversos Campionats del Món i Campionats d'Europa, així com ser olímpica en dues ocasions. Amb només quinze anys, va participar en els Jocs Olímpics d'Atenes 2004, on va quedar cinquena al concurs complet per equips. Es va classificar per als Jocs Olímpics de Pequín 2008, a la prova de concurs complet individual, però no va aconseguir passar a la final, quedant en la quaranta-novena posició. Després d'aquesta competició es va retirar de la gimnàstica.

## Referències

* ↑ «Laura Campos» (en anglès). Sports-reference.com. Arxivat de l'original el 2010-01-02. [Consulta: 15 maig 2011].
* ↑ Reina, José Antonio. «Laura Campos estará en la Olimpiada de Atenas» (en castellà). Elperiodicoextremadura.com. [Consulta: 15 maig 2011].
* ↑ «Laura Campos en la página web del COE» (en castellà). Coe.es. Arxivat de l'original el 2011-03-24. [Consulta: 15 maig 2011].

## Enllaços externs

* Perfil al web oficial dels Jocs Olímpics del 2008 (anglès)
# Zierbena

Zierbena és un municipi de la província de Biscaia, País Basc, pertanyent a la comarca de Gran Bilbao. Fins fa uns pocs anys formava juntament amb Abanto (oficialment Abanto i Zierbena) del municipi d'Abanto-Zierbena. El municipi limita amb els municipis de Santurtzi, Abanto-Zierbena i Muskiz, a més del Mar Cantàbric. En el seu terme municipal es troben:
* Platja de l'Arena (conjuntament amb Muskiz).
* Part de les instal·lacions del Port Autònom de Bilbao (Punta Lucero).
* Part de les instal·lacions de la refineria de l'empresa Petronor, avui absorbida per Repsol YPF.

## Enllaços externs

* Zierbena a Google Maps
# Estació de Vallcarca

Mapa Metro Línia 3 :
Vallcarca és una estació de la L3 del Metro de Barcelona situada sota l'avinguda de Vallcarca al districte de Gràcia de Barcelona i es va inaugurar el 1985.
Metro de Barcelona :
| Procedència/Destinació | < | Línia | > | Procedència/Destinació |
| Zona Universitària | Lesseps | | Penitents | Trinitat Nova |

## Accessos

* Avinguda República Argentina
* Avinguda de Vallcarca (just sota el pont de Vallcarca)

## Vegeu també

* Vallcarca i els Penitents, el barri que dona nom a l'estació
* Metro de Barcelona
* Xarxa ferroviària de Catalunya